ספור טיולי מפלצות עם מושר השכל

אגדה עתיקה הנתמכת על-ידי ממצאים מדעיים מספרת כי לפני כמה מליוני שנה  	
היו  חלק ממדבריות הנגב מכוסים  בים גדול מלא דגים . 
בשטחי היבשה חיו דינוזאורים ושאר מפלצות, חלקן גדולות מאוד. המפלצות ניזונו מעצים וצמחים שכיסו את השטח.
אלחנן וקארין ידועים בסקרנותם, לכן ביקשו לבדוק האם נכונה האגדה. 
מלווים באופנועים נסעו דרומה, אספו ממצאים, דגמו דגימות, פיתחו תאוריות, ובסוף היום הראשון הקימו מחנה בכפר הנוקדים מבלי שתהיה להם עדיין הוכחה חותכת לקיום המפלצות.
ביום השני, מלווים באופנועים נוספים המשיכו לעבר מפעל רותם אימפורט (אלחנן-האם זה השם הנכון). אכלו ארוחת צהריים טעימה, שמעו הרצאה מאלפת, ופנו לעבר המכרות כדי לאסוף  ממצאים נוספים.
מיד עם הירידה למכרה, נפתחו לסתות כל המשתתפים ונשקו לבית-החזה, יותר טוב מזה לא יכלו לצפות - מול עיניהם נגלו המפלצות שכה חיפשו ותרו אחריהן. מפלצות שגובהן כארבעה בני-אדם, אורכן כחמישה, והן רוטטות ונוהמות כמו שמפלצות נהמו בתקופה הפרה-היסטורית. 
גם בעלי חיים אחרים נגלו שם, ימיים ויבשתיים, גדולים וקטנים, מכל הסוגים והמינים.
במפעל גדלו גם עצים וצמחים , מכל הצבעים וכל המינים, גדולים וקטנים, חלקם עשוי אף ממתכת.

אהה - שכחתי לספר שהמפלצות הן שופלים שגבה צמיגיהם יותר מגבה אדם,וייעודם הובלת  החומר מהמכרה למפעלים. חלק מהמפלצות זוללות דיזל, והגדול ביניהן זולל 2.4 מגהווט לשעה - תצרוכת עיר קטנה. בעלי החיים האחרים  מתו כבר מזמן, אבל השאירו לנו מחצבים מסוגים רבים. העצים והצמחים חלקם מגודלים על-ידי המפעל, וחלקם מיוצרים בנפחייה.
היה שם גם דינוזאור אחד אמיתי-מברזל, שהוא תוצר נפחי ואומני המפעל.
את כל אלו תוכלו לראות באלבומי התמונות של הטיול.... 
הלקח החשוב שלמדתי מהטיול - לא כל מה שאני רואה או חושב הוא בהכרח כך במציאות - מפלצת יכולה להיות שונה ממה שאני מתאר לעצמי כמפלצת, וגם יחסים בין בני-אנוש - חברים ואבות וילדים - חשוב לראות ולחוות, ופחות חשוב לבקר ולדבר.

כתב: יובל קנון

תודות:
- בטוח גרר: אופנוגרר – ובפרט לרועי (יום ששי) וערן(יום שבת) על הנוכחות הנעימה.
- ייזום רעיון הטיול הדו-יומי – אלכסנדר פז
- עזרה בתכנון מסלול יום ששי: אלי סלע ונדב בלוך
- תכנון מסלול יום שבת – נדב בלוך 
- תאום לינה: דובי פלד וקרין כהן
- מפעל רותם-אמפרט – תאום ביקור: אלכסנדר פז ויעלה פרץ.
- מפעל רותם-אמפרט – מדריכים: אלכסנדר פז, דורון אורגיל ורוברט וענונו.
- פרסום הטיול – אורן קוסלובסקי (www.riders.co.il) 
                        וברוך כוכבי (http://www.motorcycle.org.il).
- מובילה (בשיתוף) – קרין כהן
- חובש: ז'אק סודאי 
- מאסף – חיים קורן
- מרשלים – אבי זמלר, אלכסנדר פז, אמנון כרמלי, דובי פלד, ורד קוק, זאב פרלמן, יובל קנון, מייק שרף, משה בויארסקי ועדן זליבנסקי
-  תמיכה לוגיסטית –  דובי פלד, זאב פרלמן, מייק שרף, משה בויארסקי ורוני פרגר  
- הערות קונסטרוקטיביות – אורן קוסלובסקי וורד כהן 
- ווסטים – אורן וענבר קוסלובסקי-קרנר
ואם שכחתי מישהו - סליחה 
אלחנן שרון